ପଦ୍ମପୁର ରୁ ଗୋପବନ୍ଧୁ ସିକା ୧୨/୬ - ପଦ୍ମପୁର ବିଜ୍ଞାପିତ ଅଂଚଳ ପରିଷଦ ପକ୍ଷରୁ ଆଜି ବିଭିନ୍ନ ଦୋକାନରେ ପଲିଥିନ ଚଢ଼ଉ କରାଯାଇଛି । ପୂର୍ବରୁ ପଲିଥିନର ବ୍ୟବହାର ସମ୍ପୁର୍ଣ୍ଣ ବନ୍ଦ ଜରିବାକୁ ଡ଼ାକବାଜି ଯନ୍ତ୍ର ଜରିଆରେ ପ୍ରଚାର କରାଯାଇଥିଲା । ଆଜି ଏନ ଏ ସି ପକ୍ଷରୁ ବିଭିନ୍ନ ଦୋକାନ ଉପରେ ଚଢ଼ାଉ କରାଯାଇ ଦେଢ଼ କୁଇଣ୍ଟାଲ ପଲିଥିନ ଜବତ କରାଯାଇଛି। ଏବାବଦରେ ୨୨ ହଜାର ଟଙ୍କା ଜରିବାନା ଆଦାୟ କରାଯାଇଛି । ପଦ୍ମପୁର ସହରରେ ସମ୍ପୂର୍ଣ୍ଣ ଭାବେ ପଲିଥିନ ର ବ୍ୟବହାର ବନ୍ଦ କରିବା ନେଇ ଜନସଚେତନତା ସୃଷ୍ଟି କରିବା ଲାଗି ମତ ପ୍ରକାଶ ପାଇଛି ।
ବରଗଡ଼ ୧୨/୬ - ବରଗଡ଼ ଜିଲ୍ଲା ରେ ଆଜି ଅଂଶୁଘାତ ରେ ଦୁଇଜଣଙ୍କ ମୃତ୍ୟୁ ଘଟିଥିବା ଅଭିଯୋଗ ହୋଇଛି । ମୃତକଙ୍କ ମଧ୍ୟରେ ଜଣେ ଗାଇସିଲେଟ ର ହୋଇଥିବା ବେଳେ ଅନ୍ୟ ଜଣକ ସରସରା ଗ୍ରାମର ବୋଲି ଜଣାପଡିଛି । ଅସୁସ୍ଥ ଅବସ୍ଥାରେ ଆଜି ସେମାନଙ୍କୁ ବରଗଡ଼ ସରକାରୀ ଡାକ୍ତରଖାନା ଅଣାଯାଇଥିବା ବେଳେ ଏଠାରେ ଡାକ୍ତର ମୃତ ଘୋଷଣା କରିଛନ୍ତି । ତେବେ ମୃତକଙ୍କ ଶବ ବ୍ୟବଚ୍ଛେଦ ପରେ ମୃତ୍ୟୁ ର ପ୍ରକୃତ କାରଣ ଜଣାପଡ଼ିବ । ଗତ ଦୁଇ ଦିନ ହେବ ବରଗଡ଼ ଜିଲ୍ଲାରେ ଅସହ୍ୟ ଗ୍ରୀଷ୍ମ ପ୍ରବାହ ଜାରି ରହିଛି । ସକାଳ ୧୦ ଟାରୁ ଘରୁ ବାହାରି ହେଉନାହିଁ । ରାତିରେ ମଧ୍ୟ ଝାଂଜି ପବନ ମାରୁଛି । ଜିଲ୍ଲାର ବିଭିନ୍ନ ସ୍ଥାନରେ ପାନୀୟ ଜଳର ଅଭାବ ଦେଖାଦେଇଥିବାରୁ ଜିଲ୍ଲା ପ୍ରଶାସନ ପକ୍ଷରୁ ସମସ୍ୟାର ସମାଧାନ ପାଇଁ ପଦକ୍ଷେପ ଗ୍ରହଣ କରିବାକୁ ଦାବି ହେଉଛି ।
ଝାରବନ୍ଧ ରୁ ରମେଶ ବାରିକ ୧୧/୬ - ବରଗଡ଼ ଜିଲ୍ଲା ଝାରବନ୍ଧ ଥାନା ଅନ୍ତର୍ଗତ ଡଭା ସୋସାଇଟି ସଭାପତି ତଥା ଭଣ୍ଡାରପୁରୀ ସରପଂଚ ଭୋଜରାଜ ବାଗଙ୍କ ଉପରେ ଆଜି ମରଣାନ୍ତକ ଆକ୍ରମଣ ହୋଇଛି । ଝାରବନ୍ଧ ଥାନାରେ ଏନେଉ ଏତାଲା ଦିଆଯାଇଛି । ସୋସାଇଟି ରେ ନିଜ ପୁଅର ଚାକିରୀ କରାଇ ଦେକାକୁ ନେଉ ଜଣେ ବ୍ୟକ୍ତି ଭୋଜରାଜ ଙ୍କୁ ଆକ୍ରମଣ କରିଥିବା ଅଭିଯୋଗ ହୋଇଛି ।
ବରଗଡ଼ ୧୦/୬ - ବରଗଡ଼ ନିକଟ ଜମୁର୍ଡ। ଗାଁରେ ଗତରାତିରେ ଗୁଳିକାଣ୍ଡ ଘଟିଛି । ଏଥିରେ ଜଣେ ବ୍ୟକ୍ତିଙ୍କ ମୃତ୍ୟୁ ଘଟିଛି । ଧମା ଅଞ୍ଚଳର ବସନ୍ତ ପ୍ରଧାନ(୫୦) ନିଜର ଜଣେ ସମ୍ପର୍କୀୟ ଙ୍କ ଘରେ ରହୁଥିଲେ । ଗତ ରାତିରେ ସେ ଶୋଇଥିବା ବେଳେ ତାଙ୍କ ଉପରେ ଗୁଳି ମାଡ଼ ହୋଇଥିବା ଜଣାପଡିଛି । ଗୁରୁତର ଅବସ୍ଥାରେ ତାଙ୍କୁ ବୁର୍ଲା ନିଆଯାଇଥିଲା । ସେଠାରେ ତାଙ୍କର ମୃତ୍ୟୁ ଘଟିଛି । ଟାଉନ ଥାନା ପୋଲିସ ଘଟଣାର ଅନୁସନ୍ଧାନ କରୁଛନ୍ତି ।
ବରଗଡ଼ ୧୦/୬- ବରଗଡ଼ ସହର ମଝି ଦେଉ ପ୍ରତିଦିନ ରାତିରେ ଏହି କାରବାର ଚାଲିଛି । କହିବାକୁ କେହିନାହିଁ । ସମସ୍ତଂକ ଆଖି କାନ ବନ୍ଦ । ପ୍ରଶାସନ ର ଆଖି ଆଗରେ ବେଧଡକ ଭାବେ ଏହି କାମ ଚାଲିଥିବାରୁ ସଲାସୁତୁରା ବୋଲି ଭାବିବା ସ୍ୱାଭାବିକ । ଆପଣ ଠିକ ଅନୁମାନ କରିଛନ୍ତି । ପ୍ରତିଦିନ ରାତି ଦଶଟା ପରେ ଭୋର ଯାଏ ବରଗଡ଼ ସହର ମଝି ଦେଇ ହାଇବା ଗାଡ଼ି ମାନଙ୍କରେ ବାଲି ଚାଲାଣ ହେଉଛି । ତାହା କେଉଁଠାରୁ ଆସୁଛି, ବେଆଇନ ନା ଆଇନ ସମ୍ମତ ତାହା ଭଗବାନ ଙ୍କୁ ଜଣା । ହେଲେ ୧୨ ଟନ ଓଜନର ଗାଡି ଚାଲିବା ଦ୍ୱାରା ରାସ୍ତା ଅଳ୍ପ ଦିନରେ ଖରାପ ହୋଇଯିବ ବୋଲି ଲୋକେ କହୁଛନ୍ତି ।
ପାଇକମାଲରୁ ନିରୋଜ ପାଣି - ବରଗଡ଼ ଜିଲ୍ଲାର ପ୍ରମୁଖ ପର୍ଯ୍ୟଟନ ସ୍ଥଳୀ ଭାବରେ ନୃସିଂହନାଥ ସାରା ରାଜ୍ୟରେ ପରିଚିତ । ପର୍ଯ୍ୟଟକମାନେ ଗନ୍ଧମାର୍ଦ୍ଦନ ପାହାଡ଼ ରୁ ବହି ଆସିଥିବା ଝରଣାରେ ଗାଧୋଇବା ସହିତ ପାହାଡ଼ ପାଦ ଦେଶରେ ଥିବା ନୃସିଂହନାଥ ମନ୍ଦିର ର ପ୍ରଭୁ ମାର୍ଜାର କେଶରୀଙ୍କ ଦର୍ଶନ କରିବାର ସୁଯୋଗ ଲାଭ କରିଥାନ୍ତି । ଏଠାରେ ପର୍ୟ୍ଯ୍ଯ୍ୟ୍ଯ୍ୟଟନଟନଯର ଆପାର ସମ୍ଭାବନା ରହିଛି । ରାାଜ୍ୟ ଓ କେନ୍ଦ୍ର ସରକାର ଏଥିପ୍ରତି ଦୃଷ୍ଟି ଦେବାର ଆବଶ୍ୟକତା ରହିଛି ।
ବିଜେପୁର ୭/୬ - ବରଗଡ଼ ଜିଲ୍ଲା ବିଜେପୁର ଥାନା ଲାଉମୁଣ୍ଡା ଗ୍ରାମରେ ଗତ ରାତିରେ ଗୁଳିକାଣ୍ଡ ଘଟିଥିବା ଚର୍ଚ୍ଚା ହେଉଛି । ଦୁଇଦିନ ତଳେ ଗାଁର ଜଣେ ଯୁବକଙ୍କ ମୃତ ଦେହ ଉଦ୍ଧାର ହେବା ଘଟଣାକୁ ନେଇ ଉତ୍ତେଜନା ପ୍ରକାଶ ପାଇଛି । ରାଜନୈତିକ ବିଦ୍ୱେଷ କାରଣରୁ ଯୁବକକୁ ହତ୍ୟା କରାଯାଇଥିବା ନେଇ ଅଭିଯୋଗ ହୋଇଛି । ତେବେ ଗତ ରାତିରେ ଏହି ଘଟଣାକୁ କେନ୍ଦ୍ରକରି ଗୁଳିକାଣ୍ଡ ଘଟିଥିବା ଆଲୋଚନା ହେଉଛି । ଏଥିରେ ସଂପୃକ୍ତ ତିନି ଜଣଙ୍କୁ ଗ୍ରାମବାସୀ ଧରିଥିବା ଖବର ମିଳିଛି । ବିଜେପୁର ଥାନା ଅଧିକାରୀ ଏବଂ ପଦ୍ମପୁର ଏସ୍.ଡି.ପି.ଓ. ଘଟଣା ସ୍ଥଳକୁ ପହଞ୍ଚି ଅନୁସନ୍ଧାନ ଚଳାଇଛନ୍ତି ।
